AIŠKINAMASIS RAŠTAS

Dėl Molėtų rajono savivaldybės Metų kultūros darbuotojo, Metų medicinos darbuotojo, Metų mokytojo, Metų socialinio darbuotojo vardų suteikimo ir premijų skyrimo nuostatų patvirtinimo

1. **Parengto tarybos sprendimo projekto tikslai ir uždaviniai:**

Teikiamo sprendimo projekto tikslas – įvertinti kultūros, medicinos, socialinius, švietimo darbuotojus už aukštus profesinius pasiekimus, suteikiant jiems Metų kultūros darbuotojo, Metų medicinos darbuotojo, Metų mokytojo, Metų socialinio darbuotojo vardus ir skiriant jiems premijas bei paskatinant siekti didesnės profesinės kompetencijos.

Molėtų rajono savivaldybės tarybai priėmus sprendimą, vardai būtų suteikiami ir premijos skiriamos nuo 2022 m. kas dveji metai vienam kultūros darbuotojui, vienam medicinos darbuotojui, vienam mokytojui, vienam socialiniam darbuotojui profesinių švenčių progomis.

1. **Siūlomos teisinio reguliavimo nuostatos:**

Lietuvos Respublikos vietos savivaldos įstatymas;

Molėtų rajono savivaldybės strateginis veiklos planas.

1. **Laukiami rezultatai:**

Įvertinti kultūros, medicinos, socialiniai, švietimo darbuotojai už aukštus profesinius pasiekimus bei paskatinti siekti didesnės profesinės kompetencijos.

1. **Lėšų poreikis ir jų šaltiniai:**

Premijos dydis – 25 BSI (bazinės socialinės išmokos dydis). Nuo 2022 m. kas dveji metai premija būtų skiriama 4 darbuotojams.

Premija Molėtų rajono savivaldybės administracijos direktoriaus įsakymu būtų skiriama iš savivaldybės lėšų vadovaujantis Molėtų rajono savivaldybės strateginiu veiklos planu.